मैंने जमनालाल बजाज इंस्टीट्यूट ऑफ मैनेजमेंट स्टडीज, मुंबई से एमबीए की डिग्री हासिल की और चेन्नई में एक कंपनी में मैनेजमेंट कंसल्टेंट की नौकरी करने लगा। लेकिन मैं अपनी नौकरी से संतुष्ट नहीं था। कंसल्टेंट की नौकरी से अंसतुष्टि ने मुझे नई राह तलाशने के लिए प्रेरित किया। उसी समय मेरा एक मित्र रवि शंकर (निर्देशक बी.आर. पंथुलु का पुत्र) कन्नड़ में अपनी पहली फिल्म बनाने की प्रक्रिया में था। मैंने उस फिल्म में भागीदारी करने के लिए अपनी नौकरी से छुट्टी ले ली। बाद में मैंने पूरी तरह से नौकरी छोड़ दी और फिल्म निर्माण में लग गया। हालांकि वह फिल्म नहीं चली, लेकिन मैंने फिल्म निर्देशक बनने का मन बना लिया था।